作者：刘辰翁
词牌/韵律：金缕曲・贺新郎

paragraphs: 七十三年矣。
记小人、四百四十，五番甲子。
看到蓬莱水清浅，休说树犹日如此。
但梦梦、昨非今是。
一曲尊前离鸾操，抚铜仙、清泪如铅水。
歌未断，我先醉。
新来画得耆英似。
似灞桥、风雪吟肩，水仙梅弟。
里巷依稀灵光在，飞过劫灰如洗。
笑少伴、乌衣馀几。
老子平生何曾默，暮年诗、句句皆成史。
个亥字，甲申起。